Villáskulccsal támadtak egy férfira Miskolcon
A Miskolci Törvényszék életveszélyes testi sértés miatt felfüggesztett börtönbüntetést szabott ki azzal a férfivel szemben, aki villáskulccsal esett neki rokona élettársának.
A férfi 2020 áprilisában felkereste barátnőjét, hogy rendezzék a párkapcsolati vitáikat, és hazavigye a lányt, aki ekkor a rokonainak miskolci lakásában lakott.

A pár a ház előtt beszélgetett, amikor a házigazda kiment hozzájuk és

számonkérte a férfit, hogy minek ment oda, majd a jobb kezében lévő villáskulccsal, illetve a bal kezében lévő asztallábbal támadóan közelített felé, és a villáskulccsal mellkason ütötte.

A bántalmazott férfinak eltört a bordája, a sérülés miatt légmelle lett, amely közvetetten életveszélyes állapotot idézett elő. A férfi beismerte a bűncselekmény elkövetését.
A törvényszék a férfival szemben életveszélyes testi sértés miatt másfél év, 4 évre felfüggesztett börtönt szabott ki, és ennek tartamára pártfogó felügyeletét rendelte el.A büntetővégzés jogerős.
Itthon Rokonok pártfogó támadás krimi életveszélyes testi sértés verekedés felfüggesztett börtön villáskulcs Miskolc élettársak